Планинарски спортски клуб

Матични број: 07359357

PIB: 101928166

Текући рачун:

 310-156067-37



 **"ЧЕЛИК"**

 С м е д е р е в о

 Крађорђева 43.

 www.pkcelik.org

 Телефон: 026 / 225-700

 **ИНФОРМАЦИЈА O УЧЕШЋУ НА ТРЕЋЕМ КОЛУ ПОТ**

 **У КРЕПОЉИНИ**

**Претходног викенда, у суботу 11.5.2019.год. одржно је треће коло коло у лиги планинарске оријентације. Трка је у организацији планинарског друштва ''Вукан'' из Пожаревца одржана на теренима у околини Крепољина, на Хомољским планинама. ПСК ''Челик'' је учествовао са 10 екипа од пионирских до ветеранских, са укупно 31 такмичара. Имали смо по четири екипе у најмлађим категоријама, женског и мушког састава, две мушке сениорске екипе, једна женска сениорска, једна женска ветеранска и две мушке ветеранске. На такмичењу је конципирана стаза за све категорије од домаћина такмичења Новице Цветковића и чланова Вукана. Стазе су биле дуге 2,9 км за најмлађе, који су имали 4 контролних тачака, до 12 км за сениоре који су имали 11 контрола. Већи део стазе био је у хомољима источно од рударског места Крепољин.Такмичари су се надметали у предивним пределима, прелазећи Крепољинску реку, Млаву и потоке у више наврата. Кретало се преко Поља, Липове равни, Голе главице, Парлога и других дивних предела овог дела Хомоља. Екипр Челика освојиле су 9 медаља: пет златних, три сребрне и једна бронзана. Радује наступ пионира који су у обе категорије победили. Женска пионирска екипа, била је у саставу:Софија Николић, Милица Васиљевић и Мина Вучковић. Победничка мушка екипа пионира била је у саставу:Немања Васиљевић, Илија Милутиновић и Михајло Минић. Радује и победа сениора, а екипа је наступила у саставу:Саша Николић, Дејан Ранковићи Милош Каруповић. Победиле су и ветеранске екипе, женска у саставу:Наташа Станисављевић, Биљана Грујић и Данијела Јеремић, као и мушка у саставу:Драган Павловић, Небојша Миловановић и Драгутин Јеремић. Сребрне медаље освојили су друга екипа пионирки у саставу Марта Трајковић (први пут је водила екипу), Ања Манојловић и Елена Ракић. Сребрна је била и Челикова друга пионирска екипа која је била у саставу:Лазар Милутиновић, Сава Величковић, Никола Тасић и Вук Гилановић. Трећу сребрну медаљу освојила је друга екипа ветерана у саставу:Драган Николић, Бранко Грујић и Штефан Рилинг. Друга сениорска екипа Челика освојила је бронзану медаљу, а екипа је била у саставу:Александар Вијатовић, Александар Живојиновићи Драган Тасић. Већ на првом такмичењу након недавно одржаног кампа на Рајцу, показало се да је камп био успешан и најбоље решење за подизање знања и самопоуздања код такмичара, посебно пионира. На овом такмичењу Челик је освојио 1115 бодова и учврстио се на првом мест лиге Србије у Планинарској оријентацији. Са такмичарима су ишли и алпинисти који су имали тренинге на стенама хомоља.**

**Трошкови учешча на такмичењу су: Превоз је обављен са 7 аутомобила, с тим што је један такмичар долазио из Београда. Возили су:Небојша Миловановић, Драган Николић, Драган Тасић, Александар Живојиновић. Дејан Ранковић, Теодора Милутиновићи Бранко Грујић, а од БГ до СД Драган Павловић. Километража у оба правца је 175 км, што по одобрењу од 8л/100 км, произлази право на надокнаду горива у износу од 14 л. Гориво на које је имао право Павловић сипао је Миловановић, значи 22 л, а ова два такмичара ће између себе регулисати дуговања. Стартнина у износу од 1.800,00 дин, коју је платио Грујић, надокнађена је са 11 л горива, тако је Грујић сипао 25 л. Дакле укупни трошкови су 18.911,28 дин., у које је ушао трошак стартнине.**

**Прилози:**

**1.Признаница бр. 3/19, ПД ''Вукан''Пожаревац на износ од 1.800,00 дин.**

**2.Рачун БИ 974152 2.373,00 дин.**

**3.Рачун БИ 412299 2.294,78 дин.**

**4.Рачун БИ 412300 2.303,00 дин.**

**5.Рачун БИ 412301 2.301,36 дин.**

**6.Рачун БИ 412296 3.391,74 дин.**

**7.Рачун БИ 412 297 2.157,40 дин. и**

**8.Рачун БИ 974151 4.090,00 дин.**

**У Смедереву ПРЕДСЕДНИК КОМИСИЈЕ ПСК ЧЕЛИК ЗА 12.5.2019.год. ОРИЈЕНТИРИНГ И ПЛАНИНАРСКУ ОРИЈЕНТАЦИЈУ Небојша Миловановић**